124 Insekter. 



Søges af dem. Af og til ser man dog en vis "bevægelse i Ud- 

 bredelsen, de flytter sig f. Ex. undertiden noget fra Vest til Øst; 

 saaledes var der visse Dele af Fakseegnen, der forst i Firserne blev 

 hjemsøgte af Oldenborrerne, medens de forinden havde været tem- 

 melig forskaanede. Og undertiden kan Oldenborrerne næsten 

 med ét forsvinde fra Egne, hvor de har været særdeles talrige; 

 saaledes var de i Halvtredserne meget almindelige i Nærheden af 

 København, hvor de nu i lange Tider har været sparsomme. I de 

 sidste Decennier har de især været talrige i Svendborg, Odense, 

 Vejle og Aarhus Amter; dernæst følger Præstø, Ribe, Randers og 

 Holbæk Amter, medens Oldenborremængden i de øvrige Amter 

 har været forholdsvis beskeden eller ganske ubetydelige 



Den Skade, som Oldenborren anretter, beror væsentlig paa 

 Larvernes Arbejde. De udviklede Insekters direkte Betydning er 

 forholdsvis ringe. De skader ganske vist Træerne ved at afløve 

 dem, idet Afløvningen selvfølgelig medfører et Tab i Tilvækst, som 

 endog kan være ret betydeligt; men det herved foraarsagede øko- 

 nomiske Tab vil dog ikke være meget føleligt^. Saa meget mere 

 føleligt er det Tab, som foraarsages af Larven, der ubetinget er 

 det skadeligste Insekt, vi har her i Landet. Paa Markerne gor den 

 meget stor Skade, store Afgrøder kan den helt tilintetgøre eller 

 væsentlig forringe; den nærmere Betragtning heraf ligger dog uden- 

 for vor Opgave her. Men ogsaa i forstlig Henseende gor den 

 megen Skade. I Planteskoler optræder den meget ofte fuld- 

 stændig ruinerende, og det endog i Egne, hvor Oldenborrerne ikke 

 er saa særdeles talrige, idet Planteskolernes velbearbejdede, kun 

 delvis af Plantevækst dækkede Jord særlig lokker Oldenborrerne til, 

 hvortil jo ogsaa kommer Beliggenheden ved eller i Skov, hvad der 

 naturligvis gor Planteskolerne særlig udsatte for at blive tagne i 

 Brug af Oldenborrerne^. Endvidere gor Oldenborrelarverne h}'ppig 



"• Smlgn. Bergsøe, Resultaterne af Oldenborreindsamlingen i Aarene 1887 og 1891. 

 Udgivet af Indenrigsmin. Kbhvn. 1895. — Paa Lolland, hvor Oldenborrerne tidligere ikke 

 har spillet nogen videre Rolle , har Larverne i de sidste Aar begyndt at gore bety- 

 delig Skade, ialfald enkelte Steder. Se f. Ex. en Artikel af Bergsøe i National- 

 tidende 13. Sept. 1896. 



^ Om Tilvæksttab efter Afløvning af Oldenborrer se Monatschr. f. d. Forst- u. 

 Jagdwesen 1865 S. 268. 



^ En levende Skildring af den Ødelæggelse, som Oldenborrelarver kan anrette i 

 en Planteskole, vil man finde i d. K. D. Landhusholdnings-Selskabs Skrifter 7. Deel 

 (1804) S. 269—70 og S. 280—83 (af Forstinspektør Schaffer). 



